ডেইলি সিলেট ডট কম :: প্রকাশিত হয়েছে : এপ্রিল ২১, ২০১৮ | ৭:৩০ অপরাহ্ন
সিলেট সিটি করপোরেশনের মেয়র আরিফুল হক চৌধুরী বলেছেন, সাংবাদিকতা পেশা এখন আর আগের মত নেই। এখন সাংবাদিকতায় ঝুকি যেমন বেড়েছে তেমনি দায়িত্বশীলতাও বেড়েছে। সাংবাদিকদের লেখনী আমাদের অনেক ভুল ত্রুটি ধরিয়ে দেয়। তাদের লেখার কারনে আমরা সহজে সমাজের অনেক দু:খ দুর্দশা ও বঞ্চনার কথা জানতে পারি। তিনি নবীন সংবাদ কর্মীদের উদ্দেশ্যে বলেন, যে কোনো পেশাকে ধ্যান-জ্ঞান মনে করলে সফলতা অবশ্যই আসবে। শনিবার জেলা পরিষদ মিলনায়তনে সাংবাদিকতা বিষয়ক প্রশিক্ষন কর্মশালার সমাপনী অধিবেশনে প্রধান অতিথির বক্তব্যে তিনি একথা বলেন।
বাংলাদেশ হিউম্যান রাইটস জার্নালিস্ট কমিশনের সভাপতি ফয়সল আহমদ বাবলুর সভাপতিত্বে ও ট্রেনিং কো-অর্ডিনেটর মুকিত রহমানীর পরিচালনায় সমাপনী অনুষ্ঠানে বিশেষ অতিথির বক্তব্য দেন, সিলেট মেট্রোপলিটন চেম্বার অব কমার্স এন্ড ইন্ডাস্ট্রির (এসএমসিসিআই) সভাপতি হাসিন আহমদ, সিলেট প্রেসক্লাবের সভাপতি ইকরামুল কবির, সাংবাদিক ও কলামিস্ট আফতাব চৌধুরী, সিলেট জেলা প্রেসক্লাবের সহ সভাপতি ওয়েছ খছরু। অন্যানের মধ্যে বক্তব্য দেন সিলেট প্রেসক্লাবের কোষাধ্যক্ষ শাহাব উদ্দিন শিহাব, সিনিয়র সাংবাদিক সাত্তার আজাদ, ইউএনবির ব্যুরো প্রধান মোহাম্মদ মহসীন, দৈনিক উত্তরপূর্বর যুগ্ম বার্তা সম্পাদক নেহার রঞ্জন পুরকায়স্থ, বাংলা নিউজের সিলেট প্রতিনিধি মো. নাসির উদ্দিন, শুভ প্রতিদিনের চীফ সাব এডিটর আনন্দ সরকার, সিলেট কন্ঠের সিনিয়র রিপোর্টার অমিতা সিনহা, এসিড সন্ত্রাস নির্মূল কমিটির সাধারন সম্পাদক জুরেজ আব্দুল্লাহ গুলজার, সমকালের ফটো সাংবাদিক ইউসুফ আলী।
কর্মশালার সমাপনী দিনে টিভি সাংবাদিকতা বিষয়ে সেশনে অংশ নেন যমুনা টেলিভিশনের সিলেটের ব্যুরো প্রধান মাহবুবুর রহমান রিপন, সাংবাদিকতা ও সংবাদ উপাদান নিয়ে সিলেটের সিনিয়র সাংবাদিক সিলটিভির প্রধান সম্পাদক আল আজাদ, টিভি সাংবাদিকতায় উচ্চারণ বিষয়ে সময় টেলিভিশনের স্টাফ রিপোটার আব্দুল আহাদ, অপরাধ সাংবাদিকতা বিষয়ে সেশনে অংশ নেন দৈনিক যায়যায়দিনের সিলেট ব্যুরো প্রধান কাইয়ুম উল্লাস। সমাপনী অনুষ্ঠানে সিলেটের বেশ কিছু অনুসন্ধানী সংবাদ প্রকাশ করায় স্থানীয় দৈনিক উত্তর পূর্বের স্টাফ রিপোর্টর তুহিনুল হক তুহিনকে বাংলাদেশ হিউম্যান রাইটস জার্নালিস্ট কমিশনের পক্ষ থেকে সম্মাননা ক্রেস্ট প্রদান করা হয়।
প্রশিক্ষনার্থীদের মধ্যে বক্তব্য দেন ফরিদা আলম, লিমা বেগম, জনি রায়, তাইনুল ইসলাম আসলাম, ইফতেহাদুল। পরে অংশ গ্রহনকারীদের মধ্যে সনদ বিতরণ করা হয়। – বিজ্ঞপ্তি